CELEX: 32015D1067
Language: fi
Date: 2015-07-01 00:00:00
Title: Komission täytäntöönpanopäätös (EU) 2015/1067, annettu 1 päivänä heinäkuuta 2015, Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä yrityksen Yongkang Hengfa Electrical Appliance Co Ltd, China valmistaman kuviosahan markkinoille saattamisen kieltämiseksi (tiedoksiannettu numerolla C(2015) 4360) (ETA:n kannalta merkityksellinen teksti)

3.7.2015   
            
            
               FI
            
            
               Euroopan unionin virallinen lehti
            
            
               L 174/28
            
         KOMISSION TÄYTÄNTÖÖNPANOPÄÄTÖS (EU) 2015/1067,
   annettu 1 päivänä heinäkuuta 2015,
   Espanjan Euroopan parlamentin ja neuvoston direktiivin 2006/42/EY mukaisesti toteuttamasta toimenpiteestä yrityksen Yongkang Hengfa Electrical Appliance Co Ltd, China valmistaman kuviosahan markkinoille saattamisen kieltämiseksi
   
      
         (tiedoksiannettu numerolla C(2015) 4360)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon koneista ja direktiivin 95/16/EY muuttamisesta 17 päivänä toukokuuta 2006 annetun Euroopan parlamentin ja neuvoston direktiivin 2006/42/EY (1) ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Espanja ilmoitti komissiolle toimenpiteestä, jolla kielletään yrityksen Yongkang Hengfa Electrical Appliance Co Ltd, China valmistaman tyyppiä Practyl/JS-HF-55-1 olevan, yrityksen Adeo Service France maahantuoman ja yrityksen Leroy Merlin Spain Espanjassa jakeleman kuviosahan saattaminen markkinoille.
            
         
               (2)
            
            
               Kuviosahassa oli direktiivin 2006/42/EY mukainen CE-merkintä.
            
         
               (3)
            
            
               Toimenpide toteutettiin sen vuoksi, että kuviosaha ei täyttänyt direktiivin 2006/42/EY liitteessä I olevassa 1.3.2 kohdassa (Rikkoutumisriski toiminnan aikana), 1.3.4 kohdassa (Pinnoista, reunoista tai kulmista aiheutuvat riskit), 1.4.1 kohdassa (Suojuksia ja turvalaitteita koskevat yleiset vaatimukset) ja 1.4.2 kohdassa (Suojuksia koskevat erityisvaatimukset) säädettyjä olennaisia terveys- ja turvallisuusvaatimuksia sillä perusteella, että kone ei läpäissyt kestävyystestiä ja aiheuttaa leikkautumisvaaran sekä mahdollisuuden joutua kosketuksiin liikkuvien osien kanssa.
            
         
               (4)
            
            
               Espanja ilmoitti jakelijalle ja maahantuojalle puutteista. Maahantuoja ryhtyi vapaaehtoisesti tarpeellisiin toimenpiteisiin vaatimustenvastaisten tuotteiden poistamiseksi markkinoilta.
            
         
               (5)
            
            
               Käytettävissä olevat asiakirjat, asianomaisten osapuolten esittämät huomautukset ja niiden toteuttamat toimenpiteet osoittavat, että tyyppiä Practyl/JS-HF-55-1 oleva kuviosaha ei täytä direktiivissä 2006/42/EY säädettyjä olennaisia terveys- ja turvallisuusvaatimuksia. Sen vuoksi on aiheellista pitää Espanjan toteuttamaa toimenpidettä perusteltuna,
            
         ON HYVÄKSYNYT TÄMÄN PÄÄTÖKSEN:
   1 artikla
   Espanjan toteuttama toimenpide, jolla kielletään yrityksen Yongkang Hengfa Electrical Appliance Co Ltd valmistaman tyyppiä Practyl/JS-HF-55-1 olevan kuviosahan saattaminen markkinoille, on perusteltu.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 1 päivänä heinäkuuta 2015.
      
         
            Komission puolesta
         
         Elżbieta BIEŃKOWSKA
         
            Komission jäsen
         
      
   
   
      (1)  EUVL L 157, 9.6.2006, s. 24.